Na temelju članka 391. Zakon o vlasništvu i drugim stvarnim pravima („Narodne novine“, broj: 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 47. Statuta Općine Sukošan („Službeni glasnik Općine Sukošan, broj 04/09, 02/13, 03/13, 01/18, 09/20 ,01/21) i članka 8. i 13. Odluke o gospodarenju nekretninama u vlasništvu Općine Sukošan („Službeni glasnik Zadarske županije“ 2/98, 4/99, 7/99, 01/01 i „Službeni glasnik Općine Sukošan“ 05/09, 03/11, 05/11, 02/13 i 7/116 – pročišćeni tekst) i Odluke Općinskog načelnika, KLASA: 940-01/24-01/28, URBROJ: 2198-3-1-25-3 od 14. listopada 2025. godine, Općinski načelnik raspisuje

JAVNI NATJEČAJ

za prodaju suvlasničkog dijela nekretnina
1. Predmet natječaja je prodaja suvlasničkog dijela nekretnina Općine Sukošan i to:

· 50/230 dijela nekretnine označene kao k.č. 7430/1, ukupne površine 180 m2 i 50/230 dijela nekretnine označene kao k.č. 7430/2, površine 50 m2, obje upisane u z.k.ul. 3955 k.o. Sukošan, s početnom kupoprodajnom cijenom od ukupno 12.892,45 Eura i

· 58/90 dijela nekretnine označene kao k.č. 7429/2, površine 90 m2, upisane u z.k.ul. 6094 k.o. Sukošan, s početnom kupoprodajnom cijenom od 14.951,11 Eura.

2. Pravo sudjelovanja u natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koji su uplatili jamčevinu u iznosu od 10 % od početne kupoprodajne cijene nekretnine u korist Proračuna Općine Sukošan IBAN: HR3423900011842500000, s model HR68, pozivom na broj 7757-OIB, s naznakom „za kupnju građevinskog zemljišta“.

Ponuditeljima koji ne uspiju na javnom natječaju jamčevina se vraća u roku 15 dana od dana odabira najpovoljnijeg ponuditelja, bez prava na kamatu za razdoblje od njezine uplate do povrata.

3. U cijenu nekretnine nisu uračunata porezna davanja koja plaća kupac.

4. Najpovoljnijim ponuditeljem se smatra ponuditelj koji ispunjava uvjete natječaja te je ponudio najvišu cijenu.

5. Najpovoljnijem ponuditelju se iznos jamčevine uračunava u kupoprodajnu cijenu, a ako odustane od kupoprodaje, odnosno ne zaključi ugovor o kupoprodaji u roku od 15 dana od primitka odluke o izboru najpovoljnijeg ponuditelja, gubi pravo na povrat uplaćene jamčevine, bez prava na kamatu za razdoblje od njezine uplate do povrata. 

6. Izabrani ponuditelj dužan je uplatiti kupoprodajnu cijenu u roku od 30 dana od dana zaključenja ugovora o kupoprodaji.

7. Nekretnine iz točke 1. nisu slobodne od stvari i osoba te se prodaju u zatečenom stanju "VIĐENO - KUPLJENO".

8. Pisana ponuda se iskazuje u eurima te mora sadržavati:

- osobne podatke ponuditelja: ime i prezime, adresu, OIB, kontakt telefon ili mobitel (za fizičke osobe) odnosno naziv, sjedište, OIB, kontakt telefon ili mobitel (za pravne osobe)

-oznaku nekretnine

-ponuđeni iznos kupoprodajne cijene 

-IBAN ponuditelja radi eventualnog porata jamčevine.

Uz ponudu je obvezno dostaviti:

- dokaz o hrvatskom državljanstvu za fizičku osobu (preslika osobne iskaznice, domovnice),

- za pravne osobe izvod iz sudskog, obrtnog ili drugog odgovarajućeg registra ne stariji od 60 dana računajući od dana objave natječaja, odnosno za obrtnika preslika rješenja ili obrtnice,

- dokaz o uplaćenoj jamčevine: izvornik ili ovjerena preslika uplatnice ili virmana ili dokaz o plaćanju putem interneta,

- potvrdu o stanju poreznog duga ponuditelja što ju je izdala Porezna uprava, ne stariju od 30 dana od dana objave natječaja,

- potvrda Općine Sukošan da ponuditelj nema prema njoj nepodmirenih dospjelih obveza, ne stariju od 30 dana od dana objave natječaja

9. Podnošenjem pisane ponude ponuditelji daju privolu Općini Sukošan za korištenje dostavljenih osobnih podataka u svrhu provedbe javnog natječaja sukladno zakonskim propisima.

10. Općina Sukošan će s najpovoljnijim ponuditeljem sklopiti ugovor o kupoprodaji nekretnine u roku od 30 dana od dana odabira najpovoljnijeg ponuditelja.

11. Rok za podnošenje pisane ponude je 8 (osam) dana od dana objave javnog natječaja.

12. Ponude se dostavljaju na adresu: OPĆINA SUKOŠAN, Hrvatskih branitelja 14, 23206 Sukošan, s naznakom „Ponuda za javni natječaj za prodaju suvlasničkog dijela nekretnine oznake k.č.______ NE OTVARATI „.

13. Javno otvaranje prispjelih ponuda održat će se u prostorijama Općine Sukošan dana 30. listopada 2025.godine, s početkom u 12,00 sati.

14. Nepotpune i nepravodobne ponude neće se razmatrati.

15. Općina Sukošan zadržava pravo bez obrazloženja ne prihvatiti niti jednu ponudu i poništiti javni natječaj u bilo koje vrijeme prije sklapanja ugovora bez ikakve odgovornosti prema ponuditeljima i bez obveze da obrazloži razloge svoje odluke.

OPĆINSKI NAČELNIK

Andrija Vanjak, mag. prim. educ.
